《祝英台近（次筼房韵）》
宋代·李演

采芳苹，萦去橹。归步翠微雨。柳色如波，萦恨满烟浦。东君若是色情，未应花老，心已在、绿成阴处。

困无语。柔被褰损梨云，间修牡丹谱。妒粉争香，双燕为谁舞。年年红紫如尘，五桥流水，知送了、几番愁去。

作者简介：李演，约宋理守宝佑末年（1258年）前后在世。工词，尝与李彭老唱和；著有盟鸥集，《绝妙好词笺》传于世。